Helmut Schmidt-universitetet

Helmut Schmidt-universitetet (Helmut-Schmidt-Universität) er den tyske forsvarsmakten Bundeswehrs universitet i Hamburg. Ytterligere ett universitet innrettet mot forsvaret, finnes i München. Universitetet i Hamburg ble etablert i 1972 som Hochschule der Bundeswehr Hamburg og tok imot de første studentene i 1973. Senere ble universitetet kalt Universität der Bundeswehr (Bundeswehrs universitet). Det ble i 2003 oppkalt etter den tidligere tyske forbundskansleren Helmut Schmidt. Universitetet utdanner hovedsakelig offiserer.

Universitetet står nært forsvarsmakten, men har full forskningsfrihet. Det har fire fakulteter for henholdsvis elektroteknikk, humaniora- og sosialvitenskap, maskinkonstruksjon og samfunns- og sosialvitenskap.

Administrativt er universitetet underlagt Tysklands forsvarsdepartement.

Referanser 

Bundeswehr